b'\n_START_ARTICLE_\nMost Wanted (pilottijakso)\n_START_SECTION_\nJuoni\n_START_PARAGRAPH_\nEntinen vakoojapariskunta Bobbi Morse ja Lance Hunter ovat pakomatkalla ilman mink\xc3\xa4\xc3\xa4nlaista apua S.H.I.E.L.D.:ilt\xc3\xa4, jolloin he joutuvat tekem\xc3\xa4\xc3\xa4n ep\xc3\xa4varman sopimuksen roistomaisen seikkailijan, Dominic Fortunen, kanssa selvit\xc3\xa4kseen.\n_START_SECTION_\nTuotanto\n_START_PARAGRAPH_\nVuoden 2011 San Diego Comic-Con Internationalissa, Marvel Televisionin johtaja Jeph Loeb julkisti sarjan Mockingbird olevan kehityksess\xc3\xa4 ABC Familylle. Sarjan kuvailtiin Aliaksen ja Felicityn sekoitukseksi, ja Bobbi Morse esiintyisi siin\xc3\xa4 vasta-aloittaneena tiedeopiskelijana "Piilaakson arvovaltaisessa yliopistossa... kunnes [h\xc3\xa4nen] el\xc3\xa4m\xc3\xa4ns\xc3\xa4 muuttuu S.H.I.E.L.D.:iin v\xc3\xa4rv\xc3\xa4\xc3\xa4misen my\xc3\xb6t\xc3\xa4, ja h\xc3\xa4n joutuu olemaan p\xc3\xa4ivisin opiskelija ja \xc3\xb6isin supervakooja." Maaliskuussa 2012, Mockingbird oli yh\xc3\xa4kehityksess\xc3\xa4, ja Loeb sanoi, "kuten mik\xc3\xa4 tahansa tekem\xc3\xa4si asia, kuten aloittaen uuden entitettin [(Marvel Televisionilla)], se vaatii aikaa ja [Marvel] haluaa varmistaa, ett\xc3\xa4 se tehd\xc3\xa4\xc3\xa4n oikein."_NEWLINE_Vuoden 2014 San Diego Comic-Con Internationalissa, Morsen paljastettiin esiintyv\xc3\xa4n S.H.I.E.L.D. Agenttien toisella tuotantokaudella, samalla kun Nick Bloodin ilmoitettiin tulevan n\xc3\xa4yttelem\xc3\xa4\xc3\xa4n Lance Hunteria, yht\xc3\xa4 sarjan toistuvista hahmoista. In August 2014, Adrianne Palicki valittiin vierailijaksi Morsen rooliin, ja toisen tuotantokauden jakson \xe2\x80\x9dJ\xc3\xa4lkij\xc3\xa4ristyksi\xc3\xa4\xe2\x80\x9d j\xc3\xa4lkeen, nousi toituvien n\xc3\xa4yttelij\xc3\xb6iden joukkoon._NEWLINE_Huhtikuuhun 2015 menness\xc3\xa4 Marvel oli kehitt\xc3\xa4m\xc3\xa4ss\xc3\xa4 S.H.I.E.L.D. Agentit -sarjalle spin-offia. Sarjaa kehittiv\xc3\xa4t S.H.I.E.L.D. Agenttien vastaava tuottaja Jeffrey Bell ja k\xc3\xa4sikirjoittaja Paul Zbyszewski, mink\xc3\xa4 tapahtumat seuraisivat S.H.I.E.L.D. Agenttien toisen tuotantokauden loppua, ja joka backdoor-tyylisen pilottijakson sijaan saisikin aivan oman pilottijakson. Palicki ja Blood osallistuivat keskusteluihin mahdollisesta uudesta sarjasta hahmoilleen Bobbi Morse ja Lance Hunter. ABC perui projektin 7. toukokuuta 2015, julkistaessaan tietoja sarjojen jatkamisista, perumisista, ja valinnoista. ABC Entertainmentin johtajan Paul Leen mukaan \xe2\x80\x9doikea ratkaisu nyt oli j\xc3\xa4tt\xc3\xa4\xc3\xa4 [Palicki ja Blood] S.H.I.E.L.D.:iin, koska S.H.I.E.L.D. on niin vahva t\xc3\xa4ll\xc3\xa4 hetkell\xc3\xa4\xe2\x80\x9d. H\xc3\xa4n piti mahdollisena, ett\xc3\xa4 spin-off otettaisiin tulevaisuudessa uudelleen harkintaan. Blood ja Palicki palasivat oitis S.H.I.E.L.D. Agenttien p\xc3\xa4\xc3\xa4n\xc3\xa4yttelij\xc3\xa4kaartiin kolmannelle kaudelle._NEWLINE_Jo elokuuhun 2015 menness\xc3\xa4 S.H.I.E.L.D. Agenttien spin-off sai uuden mahdollisuuden ja ty\xc3\xb6nimell\xc3\xa4 Marvel\xe2\x80\x99s Most Wanted kulkeva sarja sai tilauksen pilottijaksolle. Bell ja Zbyszewski aloittivat j\xc3\xa4lleen sarjan kehitt\xc3\xa4misen vastaavina tuottajina ja showrunnereina, ja osallistuivat samalla pilottijakson k\xc3\xa4sikirjoittamiseen. My\xc3\xb6s Jeph Loeb on vastaavan tuottajan roolissa. Sarja tulee edelleen keskittym\xc3\xa4\xc3\xa4n Morseen ja Hunteriin Palickin ja Bloodin jatkaessa rooleissa, ja sit\xc3\xa4 kuvailtiin "uudeksi keskittym\xc3\xa4ksi samalle kaksikolle ja heid\xc3\xa4n jatkuville seikkailuilleen".  Bell ja Zbyszewski ty\xc3\xb6stiv\xc3\xa4t my\xc3\xb6s yhdess\xc3\xa4 hahmojen tarinaa  S.H.I.E.L.D. Agenttien kolmannen tuotantokauden ajan, valmistautuen siirt\xc3\xa4m\xc3\xa4\xc3\xa4n heid\xc3\xa4t spin-offiin, ja Bellin selitt\xc3\xa4ess\xc3\xa4, ett\xc3\xa4 se johdattaisi Most Wantedin tapahtumiin m\xc3\xa4\xc3\xa4ritt\xc3\xa4m\xc3\xa4ll\xc3\xa4 t\xc3\xa4sm\xc3\xa4lleen keit\xc3\xa4 hahmot ovat._NEWLINE_Tammikuussa 2016 Lee ilmoitti pilottijakson toteuttamisen olevan "ehdottomasti" menossa eteenp\xc3\xa4in, ylist\xc3\xa4en sen k\xc3\xa4sikirjoitusta ja tuotannon alkavan "seuraavien kuukausien aikana." S.H.I.E.L.D. Agenttien jaksossa "Parting Shot", hahmot kirjoitettiin ulos sarjasta, pakottamalla heid\xc3\xa4t l\xc3\xa4htem\xc3\xa4\xc3\xa4n S.H.I.E.L.D.:ist\xc3\xa4 valtion vihollisina. Bell selitti, ett\xc3\xa4 Palickin ja Bloodin oli poistuttava pilotin kuvauksia varten, ja "ettei ollut j\xc3\xa4rkev\xc3\xa4\xc3\xa4 [S.H.I.E.L.D. Agenteissa.] laittaa heit\xc3\xa4 esiintym\xc3\xa4\xc3\xa4n kaikissa muissa jaksoissa, paitsi kahdessa tai kolmessa, ja sitten l\xc3\xa4hte\xc3\xa4."\n_START_SECTION_\nRoolijako\n_START_PARAGRAPH_\nHuhitkuussa 2015 Palicki and Blood osallistuivat viimeisiin neuvotteluihin, ja elokuussa vahvitettiin heid\xc3\xa4n liittyneen Most Wantedille tilatun pilottijakson p\xc3\xa4\xc3\xa4n\xc3\xa4yttelij\xc3\xb6iksi, uusiessaan S.H.I.E.L.D. Agenteista tutut roolinsa Bobbi Morsena ja Lance Hunterina. Tammikuussa 2016, Delroy Lindo valittiin n\xc3\xa4ytelem\xc3\xa4\xc3\xa4n Dominic Fortunea, ja maaliskuussa, Oded Fehr ja Fernanda Andrade liittyiv\xc3\xa4t my\xc3\xb6s pilotin n\xc3\xa4yttelij\xc3\xa4kaartiin. Fehr n\xc3\xa4ytteli er\xc3\xa4st\xc3\xa4 "hyvin tunnettua hahmoa" ja Andrade n\xc3\xa4ytteli Fortunen sukulaistytt\xc3\xb6\xc3\xa4, Christina Santosia. Lis\xc3\xa4ksi Mckenna Grace ja Laura Allen esiintyiv\xc3\xa4t pilottijaksossa vierailevissa rooleissa Zoe Abelina ja Oliviana, Damon Dayoubin n\xc3\xa4ytelless\xc3\xa4 tuntematonta hahmoa.\n_START_SECTION_\nKuvaukset\n_START_PARAGRAPH_\nPilotin kuvaukset alkoivat vuoden 2016 alussa, heti S.H.I.E.L.D. Agenttien jakson "Parting Shot" j\xc3\xa4lkeen, ja p\xc3\xa4\xc3\xa4ttyiv\xc3\xa4t maaliskuun lopulla. Billy Gierhart ohjasi jakson, Bellin ja Zbyszewskin k\xc3\xa4sikirjoittaessa sen.\n_START_SECTION_\nSarjan peruuntuminen\n_START_PARAGRAPH_\nHuhtikuussa 2016 alan sis\xc3\xa4piiril\xc3\xa4iset n\xc3\xa4kiv\xc3\xa4t Most Wantedin \xe2\x80\x9ditsest\xc3\xa4\xc3\xa4nselv\xc3\xa4n\xc3\xa4\xe2\x80\x9d sarjavalintana tilaukseen. Mutta toukokuussa siihen kohdistuneen kiinnostuksen sanottiin alkaneen laantua. Siihen aikaan tuottajat valmistautuivat kuitenkin, ett\xc3\xa4 jos sarja kuitenkin tilattaisiin. 12. toukokuuta 2016 ABC peruutti sarjan toteuttamisen lopullisesti, Leen seuraajan Channing Dungeyn selitt\xc3\xa4ess\xc3\xa4, ett\xc3\xa4 Marvel\xe2\x80\x99s Most Wanted \xe2\x80\x9dei tuntunut niin vahvalta kuin muut kuvaamamme pilotit. Keskustelimme siit\xc3\xa4 Marvelin kanssa ja tulimme siihen tulokseen, ett\xc3\xa4 seuraava ohjelma jonka haluamme tehd\xc3\xa4 yhdess\xc3\xa4, olisi jotain mink\xc3\xa4 kaikki tuntisimme olevan luovasti niin vahva kuin voi olla.\xe2\x80\x9d Dungey kuitenkin sanoi olevansa halukas myym\xc3\xa4\xc3\xa4n sarjan toiselle verkolle, jossa Marvel l\xc3\xb6yt\xc3\xa4isi sille \xe2\x80\x9dtoisen kodin\xe2\x80\x9d. Loeb tunnusti t\xc3\xa4m\xc3\xa4n my\xc3\xb6s mahdolliseksi, mutta sanoi, ett\xc3\xa4 sarja oli suunniteltu tekem\xc3\xa4\xc3\xa4n \xe2\x80\x9der\xc3\xa4s tietty asia\xe2\x80\x9d yhdess\xc3\xa4 S.H.I.E.L.D.:n kanssa ABC:ll\xc3\xa4. Kes\xc3\xa4kuussa 2018 Loeb vihjaili, ettei Marvelilla ollut kyky\xc3\xa4 pilottijakson julkaisemiseen, koska mahdollinen julkaisu oli t\xc3\xa4ysin ABC:n hallinnassa.'